NHF Region Øst

**Referat fra regionstyremøte nr.4, 2018-2020**

 Tidspunkt: Tirsdag 4. desember 2018

 Møtetid: 1300 – 1700

 Lunsj: 1200 - 1300

 Sted: Scandic Brennemoen, Slitu

 Referent: Karin Hansen

|  |  |  |  |  |
| --- | --- | --- | --- | --- |
| **Navn** |  | Tilstede | Forfall | Merknad |
| Anne Berit Lund Haube | Leder | X |  |  |
| Svein Storjord | Nest-leder | X |  |  |
| Hanne Skogli | Styremedlem |  | X |  |
| Nina Frivold | Styremedlem |  | X |  |
| Mads Dahlby Fremstad | Styremedlem |  | X | Trukket seg |
| Andrè Hansen | Styremedlem | X |  |  |
| Øystein Snekkerhaugen | Styremedlem | X |  |  |
|  |  |  |  |  |
| Camilla Børresen Tjelflåt | Varamedlem | X |  |  |
| Kjetil Bakke | Varamedlem | X |  |  |
|  |  |  |  |  |
| Karin Hansen | Daglig leder | X |  |  |

**Saksoversikt:**

**25/18-20: Info/Orientering fra daglig leder**

**26/18-20: Håndballtinget 2019**

**27/18-20: Moderniseringsprosjektet i NIF**

**28/18-20: Evaluering av Ledermøte 24.nov i Telenor Arena**

**29/18-20: Anleggsarbeid i regionen**

**30/18-20: AlleMed**

**31/18-20: RS møte januar 2019**

**32/18-20: Konstituering av styret**

**INFO:**

**Fra Ledermøte23. november/ Anne Berit**

**25/18-20: Info/Orientering fra daglig leder**

* Klubbhuset
* Lisensierte spillere
* Strategiplanen med tiltak i RØ
* Dommerarbeid NHF/RØ
* Møte med OIK

 **RS- vedtak i sak nr. 25:**

Styret tok informasjonen til etterretning.

Styret ba om en orientering ifm kurs/utdanning av trenere på neste styremøte og de regionale rammene for dommerarbeidet.

Videre ønsker RS info om hvordan NHF sentralt jobber med e-læring, spesielt nå ift dommere.

**26/18-20: Håndballtinget 2019**

Styret må ha en dialog på om det er saker som RØ bør fremme på HT 2019.

Strategiplan som skal legges frem og vedtas på HT er jobbet noe med og styret har allerede sendt innspill til FS.

Dette dokumentet er sendt ut til RS tidligere.

Anne Berit informerte omkring dette arbeidet på styremøte. i forkant.

 **RS- vedtak i sak nr. 26:**

RØ har ingen egne saker til HT i 2019.

Videre konkluderte styret med at de hadde levert de innspill man ønsket ift strategiplanen så langt. Når det gjelder lay outen har ikke RØ noen spesielle innspill. Styret i RØ har frist til 15. februar for å sende inn nevnt forslag.

**27/18-20: Fremtidig organisering av norsk idrett**

NIF hadde sendt ut et høringsnotat som NHF skal besvare for hele NHF. Region Øst har sendt inn sitt høringssvar til FS innen fristen som var 7. november. RØ har hatt en mail runde på saken før det endelige tilsvaret ble sendt inn. Dette tilsvaret er sendt ut til RS tidligere.

De ansatte har blitt utfordret til å sende inn sine innspill, noe de har gjort.

**RS-vedtak i sak nr. 27:**

Styret bekrefter at notatet ble mottatt etter behandling i AU og ingen hadde innspill til endringer. Styret tok ellers informasjonen til etterretning.

**28/18-20: Ledermøte i RØ høsten 2018**

RØ avholdt ledermøte under Møbelringen cup i Telenor Arena. Lørdag 24. nov fra kl. 1300 –1700 og samlingen ble avsluttet med 2 fine kamper denne kvelden.

De deltakende klubbene ble bedt om å besvare en tilfredshets undersøkelse som ble gjennomført før deltakerne forlot møterommet.

Resultatet av denne var sendt ut med innkallingen.

Alle klubbene fikk muligheten til å melde på leder og en til fra sitt styre – eller andre personer i klubbstyret. Presidenten holdt et innlegg om NHF som organisasjon og strategier og i tillegg en innledning til gruppeoppgaver omkring temaet: AlleMed.

Ledermøte var gratis for klubbene som meldte seg på og deltok – inkludert billetter til kveldens kamper.

Det var påmeldt 30 klubber/45 personer denne dagen.

 **RS-vedtak i sak nr. 28:**

Tilbakemeldingene fra klubbene: Positivt tiltak -at dette var en fin møteplass som man ønsker flere ganger og om mulig ifm landskamp. Styret tenker også at en Eliteseriekamp kan være en arena

**29/18-20: Anleggsarbeidet 2018-2019**

Kjetil tok en siste oppdatering på avtaler og møter som er avholdt.

Ledermøte viste frem en oppdatert liste for alle regionene på dette arbeidet. Og Anne Berit ga en orientering om Ledermøtet sine innspill til det videre arbeidet med anlegg ute i regionene.

Svein har sendt ut dokumenter fra egen anleggskonferanse.

**RS- vedtak i sak nr. 29:**

Ledermøte konkluderte med at den videre oppfølgingen av anlegg og anleggsatlas legges til daglige ledere. Styrene med de valgte politikerne skal være med i arbeidet og presidenten vil også være aktiv der han kan delta. Storby utfordringene vil bli viet spesiell oppmerksomhet.

Følgende kommuner/IR er kontaktet i region Øst:

Skedsmo med ordfører – vi avventer hva som skjer videre

Gjerdrum – innstilling om ny hall med 2 flater ca 2020

Bærum – 3 nye flater i budsjettene pluss utredning av 5 nye flater, inkludert gymsal ifm skole.

Følgende kommuner er også kontaktet og vi venter på møtedato:

Sørum kommune – Nannestad kommune – Aurskog /Høland kommune.

Rælingen kommune med varaordfører har hatt møte og nytt møte er avtalt 13. des. 2018 med Elite klubben og kommunen.

**30/18-20: «AlleMed»**

RØ hadde gruppearbeid på dette temaet under ledermøte i november.

Det kom frem at klubbene selv er fullt klar over at det er familier/medlemmer som trenger støtte økonomisk for å kunne delta i idrett/aktivitet. De kom opp med flere gode innspill som kunne deles med de andre klubbene om hvordan man skaffer billig utstyr og hvilke andre foreninger/ og organisasjoner som er villig til å samarbeide med idretten og har økonomiske midler tilgjengelig.

Administrasjonen la frem en første oversikt på de kostnadene som blir fakturert ut til klubbene for at de melder på lag i aktivitet i vår region.

 **RS- vedtak i sak nr. 30:**

Styret diskuterte de innspill som er kommet opp om at idretten generelt er blitt dyr.

Håndball er ikke en dyr idrett ift utstyr, og påmeldingsavgifter er på et slikt nivå at det må anses for rimelig når et lag skal dele på utgiftene. Det at flere lag velger å reise innenlands og utenlands på cuper fra barna er 11/12 år, må rettes til klubbene. Klubbene må ta ansvar for en fornuftig progresjon i deltakelse på div cuper. Videre må klubbene selv sørge for at det er styret som setter rammene for hvordan klubben skal drive sin barne og ungdomsavdeling og ikke ivrige trenere og/eller foreldre.

Videre er regionen i kontakt med Rotary Oslo om mulig samarbeid mot klubber i Oslo.

Styret ønsker å diskutere temaet videre i Danmark om hva RØ kan gjøre etter at alle innspillene fra klubbene er gjennomgått. Saken settes opp på agendaen i RS møte nr. 5.

 **31/18-20: RS- møte i januar 2019**

RS diskuterte hvordan møte skal legges opp og en tidsplan og saksliste.

Avtalen er at frokost og lunsj blir bestilt felles og at RS medlemmer får diett pr dag for middag på kr. 595,- (gjelder fredag og lørdag) Torsdag og søndag er reisedager og torsdagen er ingen diett , men et lett måltid serveres ved ankomst hotellet. Søndagen er det frokost på hotellet og ankomst Oslo ca kl:1920 – her legger vi inn diett for lunsj kr:357,-. Da kan alle velge hvor og når de vil spise. Tidsplan viser at tilbakekomst de to kampdagene blir veldig sent.

Karin la frem innspill på de temaene som er tenkt å jobbe sammen med administrasjonen på.

 **RS-vedtak i sak nr. 31:**

Styret tok informasjonen til etterretning og vedtok premissene for turen.

Karin bes om å ferdigstille tidsplanen og saksliste med de innspillene som kom frem på møtet.

**32/18-20: Konstituering av styret**

Styremedlem Mads Dahlby Fremstad har meldt at han starter i ny jobb i TV2 fom 1. desember 2018. Denne jobben er ikke forenlig med styreverv i NHF region Øst, derfor har Mads meldt at han må trekke seg fra sitt verv i regionstyret.

**RS-vedtak i sak nr. 32:**

Styret tok informasjonen til etterretning og har i styremøte konstituert varamedlem Kjetil Bakke som nytt styremedlem for Mads.